Sanjuana insularo

Sanjuana Insularo (angle San Juan Islands) estas arĥipelageto inter la subŝtato Vaŝingtonio de Usono (al kiu apartenas la plejparto) kaj Vankuvera Insulo (Brita Kolumbio, Kanado). Pramŝipoj el la ĉeftera haveneto Anacortes ligas la ĉefajn insulojn (San Juan, kie situas la ĉefurbo Friday Harbor; Orcas, kie loĝis du konataj Esperantistoj; Lopez, kaj Shaw) reciproke kaj al Vankuvera Insulo kaj la usona ĉeftero. Geografio La insularo administre estas la kantono San Juan de Vaŝingtonio. Ĝi konsistas el multaj insuloj de la insularo, el kiuj la plej grandaj estas Insulo San Juan (San Juan Island) Insulo Orcas (Orcas Island) Insulo Lopez (Lopez Island) Insulo Shaw (Shaw Island) La surfaca areo de la kantono estas 1 609 km², el kio 1 156 km² estas akvo kaj nur 453 km² estas seka tero. La usona censo trovis 14 077 loĝantojn en la kantono en 2000. Eksteraj ligiloj http://www.guidetosanjuans.com http://www.sanjuanjournal.com http://www.marineactivities.com Arkivigite je 2006-02-23 per la retarkivo Wayback Machine https://www.google.com/maps?f=q&hl=en&q=san+juan+island,+WA&t=h&ll=48.556614,-122.939758&spn=0.447205,1.381531